**Statuetter for Vannprisen**

1. Vannprisen, som er stiftet av de rådgivende ingeniørfirmaer MRIF innen Vann- og Miljøteknikk og Norsk vannforening, er en anerkjennelse for spesiell innsats innen vannrelaterte fagområder.

Prisen kan gis til enkeltpersoner, firma, frivillige organisasjoner eller institusjoner. Tildelingen skal gi mulighet for omtale og pressedekning.

Prisen skal gis for spesiell innsats av vitenskapelig, teknisk, organisasjonsmessig eller administrativ karakter.

1. Prisens totale verdi skal være inntil kr 25 000. Prisen er en kunstgjenstand påført vannprisen og årstall samt et reisestipend på 10.000,-.

Med prisen følger også et diplom med årstall, navn på pristager og navn og logo til Norsk vannforening og RIF.

1. Invitasjon til å fremme prisen til kandidater kunngjøres på Norsk vannforenings og RIFs

hjemmesider samt i aktuelle fagtidsskrift.

Forslag til kandidater må være innkommet Norsk vannforenings sekretariat innen fristens annonserte utløp.

Forslag til kandidat skal være skriftlig (brev eller e-post) og skal inneholde:

* Navn på kandidat
* Presentasjon av kandidaten
* Begrunnelse for kandidaturet

1. En komité oppnevnt av Norsk vannforening og RIF avgjør hvem som skal få Vannprisen. Komiteen består av 4 personer, med 2 personer fra RIFs fagutvalg for Vann- og Miljøteknikk og 2 personer fra styret i Norsk vannforening.
2. Forutsatt at det er kommet inn egnede kandidater, skal prisen utdeles hvert år av RIF og Norsk vannforening på et omforent arrangement.

Vedtatt av Norsk vannforening og RIF, 10.10.2012

For Norsk vannforening For RIFs fagutvalg for Vann- og miljøteknikk

**Anette Æsøy** **Ragnhild Nordmelan**

Styreleder Fagutvalgsleder